CELEX: 32021D0904
Language: bg
Date: 2021-06-03 00:00:00
Title: Решение (ОВППС) 2021/904 на Съвета от 3 юни 2021 година за изменение на Съвместно действие 2008/124/ОВППС относно мисията на Европейския съюз в областта на върховенството на закона в Косово (Това название не засяга позициите по отношение на статута и е съобразено с Резолюция 1244(1999) на Съвета за сигурност на ООН и становището на Международния съд относно обявяването на независимост от страна на Косово.)* (EULEX KOSOVO)

4.6.2021   
               
               
                  BG
               
               
                  Официален вестник на Европейския съюз
               
               
                  L 197/114
               
            
         РЕШЕНИЕ (ОВППС) 2021/904 НА СЪВЕТА
         от 3 юни 2021 година
         за изменение на Съвместно действие 2008/124/ОВППС
         относно мисията на Европейския съюз в областта на върховенството на закона в Косово (*)* (EULEX KOSOVO)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 4 февруари 2008 г. Съветът прие Съвместно действие 2008/124/ОВППС (1).
                  
               
                     (2)
                  
                  
                     На 11 юни 2020 г. Съветът прие Решение (ОВППС) 2020/792 (2) за изменение на Съвместно действие 2008/124/ОВППС и удължаване на срока на мисията до 14 юни 2021 г.
                  
               
                     (3)
                  
                  
                     В контекста на стратегическия преглед на EULEX KOSOVO Комитетът по политика и сигурност (КПС) постигна съгласие, че срокът на мисията следва да бъде удължен до 14 юни 2023 г. и задачата за предоставяне на оперативна подкрепа за диалога с посредничеството на ЕС следва да бъде прехвърлена на Службата на Европейския съюз в Косово до 31 декември 2022 г.
                  
               
                     (4)
                  
                  
                     Нищо в настоящото решение не следва да се тълкува като засягащо независимостта и самостоятелността на съдиите и прокурорите в съдебните производства в контекста на EULEX KOSOVO.
                  
               
                     (5)
                  
                  
                     Поради особения характер на дейностите на EULEX KOSOVO в подкрепа на пренасочените съдебни производства в рамките на една държава членка, е целесъобразно чрез настоящото решение да се определи сумата, предназначена за подкрепата, предоставяна за тези пренасочени съдебни производства, и да се предвиди изпълнението на тази част от бюджета чрез отпускане на безвъзмездни средства.
                  
               
                     (6)
                  
                  
                     Съвместно действие 2008/124/ОВППС следва да бъде съответно изменено.
                  
               
                     (7)
                  
                  
                     EULEX KOSOVO ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,
                  
               ПРИЕ НАСТОЯЩОТО РЕШЕНИЕ:
         
            Член 1
            Съвместно действие 2008/124/ОВППС се изменя, както следва:
            
                        1)
                     
                     
                        В член 3 се добавя следното изречение:
                        „Задачата за предоставяне на оперативна подкрепа за диалога с посредничеството на ЕС се прехвърля на Службата на Европейския съюз в Косово до 31 декември 2022 г.“
                     
                  
                        2)
                     
                     
                        Член 16 се изменя, както следва:
                        
                                    а)
                                 
                                 
                                    в параграф 1 се добавят следните алинеи:
                                    „Референтната сума, предназначена за покриване на разходите на EULEX KOSOVO от 15 юни 2021 г. до 14 юни 2023 г., е в размер на 173 693 683 EUR. От посочената сума 57 900 000 EUR са предназначени за покриване на разходите на EULEX KOSOVO за изпълнението на мандата на мисията в Косово, а 115 793 683 EUR са за покриване на разходите за подкрепата, предоставяна за пренасочените съдебни производства в рамките на една държава членка.
                                    Комисията подписва споразумение за отпускане на безвъзмездни средства за сумата от 115 793 683 EUR със секретаря, действащ от името на секретариата, който отговаря за административното обслужване на пренасочените съдебни производства. Към споразумението за отпускане на безвъзмездни средства се прилагат правилата за безвъзмездните средства, предвидени в Регламент (ЕС, Евратом) 2018/1046 на Европейския парламент и на Съвета (*1).
                                    Референтната сума за EULEX KOSOVO за следващия период се определя от Съвета.;
                                    
                                       (*1)  Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ L 193, 30.7.2018 г., стр. 1).“"
                        
                                 
                              
                                    б)
                                 
                                 
                                    параграф 4 се заменя със следното:
                                    
                                       „4.   С изключение на сумите, посочени в параграф 1, предназначени за подкрепа на пренасочените съдебни производства в рамките на една държава членка, EULEX KOSOVO отговаря за изпълнението на бюджета на мисията. За тази цел EULEX KOSOVO подписва споразумение с Комисията.“
                                    
                                 
                              
                  
                        3)
                     
                     
                        В член 20, втора алинея първото изречение се заменя със следното:
                        „Срокът му на действие изтича на 14 юни 2023 г.“
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 3 юни 2021 година.
            
               
                  За Съвета
               
               
                  Председател
               
               P. N. SANTOS
            
         
         
            (*)  Това название не засяга позициите по отношение на статута и е съобразено с Резолюция 1244(1999) на Съвета за сигурност на ООН и становището на Международния съд относно обявяването на независимост от страна на Косово.
         
            (1)  Съвместно действие 2008/124/ОВППС на Съвета от 4 февруари 2008 г. относно мисията на Европейския съюз в областта на върховенството на закона в Косово, EULEX KOSOVO (ОВ L 42, 16.2.2008 г., стр. 92).
         
            (2)  Решение (ОВППС) 2020/792 на Съвета от 11 юни 2020 г. за изменение на Съвместно действие 2008/124/ОВППС относно мисията на Европейския съюз в областта на върховенството на закона в (EULEX KOSOVO) (ОВ L 193, 17.6.2020 г., стр. 9).